ddrg/super_eurlex huggingface dataset:
1)

Korvataan 2 artiklan 4 kohta seuraavasti: ”4. Tämän artiklan 1 kohdassa tarkoitettujen nautaeläinten mukana olevan, direktiivin 64/432/ETY liitteessä F olevan mallin 1 mukaisen terveystodistuksen C jakson II.3.3 kohtaan on merkittävä kyseisen kohdan tyhjiin kohtiin, jotka on täytettävä, tämän päätöksen asianomaisen artiklan, kohdan ja alakohdan numero.”
(2)

Hakemusta on arvioitu asetuksen (EY) N:o 443/2009 12 artiklan, täytäntöönpanoasetuksen (EU) N:o 725/2011 ja asiakirjan ”Technical Guidelines for the preparation of applications for the approval of innovative technologies pursuant to Regulation (EC) No 443/2009”, jäljempänä ’tekniset ohjeet, versio helmikuu 2013’, mukaisesti (3). Hakemuksen tiedot osoittavat, että asetuksen (EY) N:o 443/2009 12 artiklassa sekä täytäntöönpanoasetuksen (EU) N:o 725/2011 2 ja 4 artiklassa tarkoitetut edellytykset ja arviointiperusteet näyttävät täyttyvän.
(19)

Yhteentoimivuus on myös keskeinen osatekijä Euroopan parlamentin ja neuvoston asetuksella (EU) N:o 1316/2013 (21) laajakaistainfrastruktuurien ja -palvelujen alalla perustetussa Verkkojen Eurooppa -välineessä. Euroopan laajuisia verkkoja televiestintäinfrastruktuurien alalla koskevista suuntaviivoista annetussa Euroopan parlamentin ja neuvoston asetuksessa (EU) N:o 283/2014 (22) mainitaan nimenomaan, että yksi Verkkojen Eurooppa -välineen operatiivisten painopisteiden ryhmistä on Euroopan laajuisten digitaalipalvelujen infrastruktuurien yhteentoimivuus, liitettävyys, kestävä käyttöönotto, ylläpito ja ajanmukaistaminen sekä unionin tason koordinointi. Asetuksessa (EU) N:o 283/2014 säädetään erityisesti niin sanotuista rakenneosista, kuten sähköisestä tunnistamisesta, asiakirjojen sähköisestä toimittamisesta ja automatisoidusta kääntämisestä, joilla helpotetaan rajatylittävää yhteentoimivuutta.
(2)

Täytäntöönpanopäätöksen 2014/237/EU voimassaoloaika on rajoitettu. Ottaen huomioon monien Intiasta peräisin olevien kasvien ja kasvituotteiden lähetysten lukuisat pysäytykset haitallisten organismien vuoksi komissio päättelee, että kasvien terveystodistuksia koskevassa järjestelmässä Intiassa on tarvetta lisäparannuksiin. Siksi on aiheellista jatkaa täytäntöönpanopäätöksen 2014/237/EU voimassaoloaikaa 31 päivään joulukuuta 2016.
2)

Lisätään 3 a artikla seuraavasti: ”3 a artikla Poikkeus kieltoon, joka koskee elävien sikojen lähettämistä liitteessä olevassa III osassa luetelluilta alueilta Poiketen kiellosta, josta säädetään 2 artiklan a alakohdassa, asianomaiset jäsenvaltiot voivat sallia elävien sikojen lähettämisen liitteessä olevassa III osassa luetelluilta alueilta II osassa luetelluille saman jäsenvaltion muille alueille tai II tai III osassa luetelluille toisen jäsenvaltion alueille, edellyttäen että 1. siat tulevat tilalta, jolla on toimivaltaisen viranomaisen hyväksymä asianmukainen bioturvallisuustaso, tila on toimivaltaisen viranomaisen valvonnassa ja siat täyttävät 3 artiklan 1 kohdassa ja sen joko 2 kohdassa tai 3 kohdassa säädetyt vaatimukset; 2. siat sijaitsevat keskellä aluetta, joka on halkaisijaltaan vähintään 3 kilometriä ja jolla olevilla tiloilla kaikki eläimet täyttävät 3 artiklan 1 kohdassa ja sen joko 2 kohdassa tai 3 kohdassa säädetyt vaatimukset; 3. lähettävästä tilasta vastaavan toimivaltaisen viranomaisen on ilmoitettava määräpaikkana olevan tilan toimivaltaiselle viranomaiselle hyvissä ajoin sikojen lähetysaikeesta, ja määräpaikkana olevan tilan toimivaltaisen viranomaisen on ilmoitettava lähettävän tilan toimivaltaiselle viranomaiselle sikojen saapumisesta; 4. sikojen kuljettaminen liitteessä olevassa III osassa lueteltujen alueiden ulkopuolella olevilla alueilla ja niiden läpi on tehtävä ennalta suunniteltua kuljetusreittiä pitkin, ja sikojen kuljettamiseen käytetyt ajoneuvot on puhdistettava, käsiteltävä tarvittaessa hyönteisten torjumiseksi ja desinfioitava mahdollisimman nopeasti lastin purkamisen jälkeen; 5. eläviin sikoihin, jotka lähetetään liitteessä olevassa II tai III osassa luetelluille toisen jäsenvaltion alueille, on sovellettava seuraavia lisävaatimuksia: a) siat täyttävät mahdolliset muut asianmukaiset eläinten terveyttä koskevat takeet sillä perusteella, että afrikkalaisen sikaruton leviämisen torjumista koskevista toimenpiteistä tehdyn riskinarvioinnin, jota alkuperäjäsenvaltion toimivaltainen viranomainen edellyttää ja jonka kauttakulkujäsenvaltion toimivaltainen viranomainen ja määräjäsenvaltion toimivaltainen viranomainen on hyväksynyt, tulos on myönteinen ennen kyseisten eläinten siirtämistä; b) alkuperäjäsenvaltio ilmoittaa välittömästi komissiolle ja muille jäsenvaltioille a alakohdassa tarkoitetuista eläinten terveyttä koskevista takeista ja toimivaltaisten viranomaisten antamasta hyväksynnästä ja hyväksyy luettelon tiloista, jotka täyttävät eläinten terveyttä koskevat takeet; c) perustetaan alkuperä-, kauttakulku- ja määräjäsenvaltioiden toimivaltaisten viranomaisten valvonnassa oleva 16 a artiklan mukainen ohjausmenettely sen varmistamiseksi, että a alakohdassa säädettyjen lisävaatimusten mukaisesti siirretyt eläimet kuljetetaan turvallisesti eikä niitä myöhemmin siirretä toiseen jäsenvaltioon; d) kaikki tämän artiklan vaatimukset täyttävien elävien sikojen osalta on lisättävä direktiivin 64/432/ETY 5 artiklan 1 kohdassa tarkoitettuun sikojen terveystodistukseen seuraava lisähuomautus: ’Komission täytäntöönpanopäätöksen 2014/709/EU 3 a artiklan vaatimukset täyttäviä sikoja.’”
5)

Muutetaan 9 artikla seuraavasti: a) Lisätään 4 a kohta seuraavasti: ”4 a. Poiketen siitä, mitä 1 ja 4 kohdassa säädetään, lepotilassa olevien istutukseen tarkoitettujen Vitis-suvun kasvien, siemeniä lukuun ottamatta, siirtoja unionin sisällä rajatulla alueella tai rajatulta alueelta voidaan toteuttaa, jos molemmat seuraavista edellytyksistä täyttyvät: a) kasvit on kasvatettu direktiivin 92/90/ETY mukaisesti rekisteröidyssä paikassa; b) kasveille on tehty mahdollisimman lähellä niiden siirtoaikaa asianmukainen lämpöhoito sitä varten luvan saaneessa käsittelylaitoksessa, jota valvonnasta vastuussa oleva virallinen elin valvoo, siten, että lepotilassa olevat kasvit upotetaan 45 minuutiksi veteen, joka on kuumennettu 50 °C:n lämpötilaan, EPPOn asiaa koskevan standardin (6) mukaisesti. (6) EPPO (European and Mediterranean Plant Protection Organization), 2012. Hot water treatment of grapevine to control Grapevine flavescence dorée phytoplasma. Bulletin OEPP/EPPO Bulletin, 42(3), 490–492.”" b) Lisätään 8 kohta seuraavasti: ”8. Isäntäkasveja, jotka eivät ole koskaan kasvaneet rajatulla alueella, saa siirtää unionissa ainoastaan, jos niiden mukana on kasvipassi, joka on laadittu ja myönnetty direktiivin 92/105/ETY mukaisesti. Rajoittamatta direktiivin 2000/29/EY liitteessä V olevan A osan säännöksiä, kasvipassia ei edellytetä siirrettäessä isäntäkasveja henkilölle, joka toimii sellaisessa tarkoituksessa, joka ei kuulu hänen elinkeino-, liike- tai ammattitoimintaansa, ja joka hankkii kyseiset kasvit omaan käyttöönsä.”
1)

Korvataan liitteessä 2 A oleva II.7 artikla seuraavasti: ”II.7 ARTIKLA – HANKINTASOPIMUSTEN TEKEMINEN Jos avustuksen saajan tekee työohjelman toteuttamiseksi hankintasopimuksia ja jos tavarat tai palvelut, joita hankintasopimus koskee, sisältyvät toimintatalousarviossa esitettyihin avustuskelpoisiin menoihin, avustuksen saajan on kilpailutettava tarjoukset ja valittava tarjoaja, jonka tarjous on taloudellisesti edullisin, joksi katsotaan tarjous, jolla on paras hinta-laatu-suhde. Avustuksen saajan on noudatettava avoimuuden ja tarjoajien tasapuolisen kohtelun periaatteita sekä huolehdittava siitä, ettei eturistiriitoja synny. Kun hankintasopimuksen arvo ylittää 60 000 euroa toimeksisaajaa ja tavaraa tai palvelua kohti vuodessa, avustuksen saajan on koottava vähintään kolme tarjousta, jotka vastaavat kirjallista tarjouspyyntöä, jossa esitetään yksityiskohtaisesti hankintaa koskevat vaatimukset. Avustuksen saajan on pidettävä kirjaa tarjousten arvioinnista ja perusteltava kirjallisesti lopullisen toimeksisaajan valinta. Jos kirjalliseen tarjouspyyntöön toimitetaan vähemmän kuin kolme tarjousta, avustuksen saajan on osoitettava, että kyseistä hankintaa varten ei ollut mahdollista saada enempää tarjouksia. Kyseisten sopimusten kesto on enintään viisi vuotta. Avustuksen saaja on yksin vastuussa työohjelman toteuttamisesta ja päätöksen määräysten noudattamisesta. Avustuksen saajan on sitouduttava toteuttamaan kaikki tarvittavat järjestelyt sen varmistamiseksi, että tarjouskilpailun voittaja luopuu kaikista tästä päätöksestä johtuvista oikeuksista suhteessa Euroopan parlamenttiin.”
(2)

Komissio on direktiivin 2006/112/EY 395 artiklan 2 kohdan mukaisesti antanut Liettuan pyynnön tiedoksi muille jäsenvaltioille 18 päivänä toukokuuta 2015 päivätyllä kirjeellä. Komissio on ilmoittanut 20 päivänä toukokuuta 2015 päivätyllä kirjeellä Liettualle, että sillä on kaikki hakemuksen arviointia varten tarvitsemansa tiedot.
(2)

Komissio on direktiivin 2006/112/EY 395 artiklan 2 kohdan mukaisesti antanut Latvian pyynnön tiedoksi muille jäsenvaltioille 18 päivänä toukokuuta 2015 päivätyllä kirjeellä. Komissio on ilmoittanut 20 päivänä toukokuuta 2015 päivätyllä kirjeellä Latvialle, että sillä on kaikki hakemuksen arviointia varten tarvitsemansa tiedot.
Euroopan parlamentin ja neuvoston asetus (EU) N:o 648/2012, annettu 4 päivänä heinäkuuta 2012, OTC-johdannaisista, keskusvastapuolista ja kauppatietorekistereistä ( EUVL L 201, 27.7.2012, s. 1 ).

Euroopan parlamentin ja neuvoston asetus (EU) N:o 909/2014, annettu 23 päivänä heinäkuuta 2014, arvopaperitoimituksen parantamisesta Euroopan unionissa sekä arvopaperikeskuksista ja direktiivien 98/26/EY ja 2014/65/EU sekä asetuksen (EU) N:o 236/2012 muuttamisesta ( EUVL L 257, 28.8.2014, s. 1 ).

Euroopan parlamentin ja neuvoston direktiivi 2014/59/EU, annettu 15 päivänä toukokuuta 2014, luottolaitosten ja sijoituspalveluyritysten elvytys- ja kriisinratkaisukehyksestä sekä neuvoston direktiivin 82/891/ETY, Euroopan parlamentin ja neuvoston direktiivien 2001/24/EY, 2002/47/EY, 2004/25/EY, 2005/56/EY, 2007/36/EY, 2011/35/EU, 2012/30/EU ja 2013/36/EU ja asetusten (EU) N:o 1093/2010 ja (EU) N:o 648/2012 muuttamisesta ( EUVL L 173, 12.6.2014, s. 190 ).

Euroopan parlamentin ja neuvoston direktiivi 2014/59/EU, annettu 15 päivänä toukokuuta 2014, luottolaitosten ja sijoituspalveluyritysten elvytys- ja kriisinratkaisukehyksestä sekä neuvoston direktiivin 82/891/ETY, Euroopan parlamentin ja neuvoston direktiivien 2001/24/EY, 2002/47/EY, 2004/25/EY, 2005/56/EY, 2007/36/EY, 2011/35/EU, 2012/30/EU ja 2013/36/EU ja asetusten (EU) N:o 1093/2010 ja (EU) N:o 648/2012 muuttamisesta ( EUVL L 173, 12.6.2014, s. 190 ).

Komission asetus (EY) N:o 1287/2006, annettu 10 päivänä elokuuta 2006, Euroopan parlamentin ja neuvoston direktiivin 2004/39/EY täytäntöönpanosta tietojen kirjaamista koskevien sijoituspalveluyritysten velvoitteiden, liiketoimista ilmoittamisen, markkinoiden avoimuuden, rahoitusvälineiden kaupankäynnin kohteeksi ottamisen sekä direktiivissä määriteltyjen käsitteiden osalta ( EUVL L 241, 2.9.2006, s. 1 ).

Euroopan parlamentin ja neuvoston asetus (EU) N:o 1093/2010, annettu 24 päivänä marraskuuta 2010, Euroopan valvontaviranomaisen (Euroopan pankkiviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/78/EY kumoamisesta ( EUVL L 331, 15.12.2010, s. 12 ).

35
(2)

Yksi alueiden komitean jäsenen paikka on vapautunut 10 päivänä joulukuuta 2015 sen tehtävän päätyttyä, jonka perusteella Dimitrios KALOGEROPOULOS (politically accountable to the Municipal Council of Maroussi) ehdotettiin.
(5)

Poikkeuksella poistettaisiin mahdollisuus tämäntyyppisiin veropetoksiin määräämällä henkilö, jolle tavarat luovutetaan, velvolliseksi maksamaan arvonlisävero tällaisissa tapauksissa. Useissa direktiivin 2006/112/EY 199 artiklan 1 kohdan a alakohdassa luetelluissa tilanteissa, joissa on kyse henkilöstön asettamisesta käytettäväksi, on jo nyt mahdollista ilmoittaa vastaanottaja velvolliseksi maksamaan arvonlisävero. Poikkeava toimenpide on näin ollen sovellettavissa tilanteisiin, joissa on kyse henkilöstön asettamisesta käytettäväksi ja jotka eivät jo kuulu direktiivin 2006/112/EY soveltamisalaan.
5)

korvataan 2 artiklan 1 kohta seuraavasti: ”1. EKP ja kansalliset keskuspankit valvovat, että tiedonantajat noudattavat tiedonantovelvoitteensa edellyttämiä vähimmäisvaatimuksia, sellaisina kuin ne on vahvistettu asetuksen (EU) N:o 1071/2013 (EKP/2013/33) liitteessä IV, asetuksen (EU) N:o 1072/2013 (EKP/2013/34) (14) liitteessä II, asetuksen (EU) N:o 1073/2013 (EKP/2013/38) liitteessä IV, asetuksen (EU) N:o 1074/2013 (EKP/2013/39) liitteessä III ja asetuksen (EU) N:o 1075/2013 (EKP/2013/40) liitteessä III. Jos näitä velvoitteita ei ole noudatettu, EKP ja toimivaltainen kansallinen keskuspankki voivat päättää aloittaa arviointivaiheen ja/tai käynnistää määräysten rikkomista koskevan menettelyn, josta säädetään 3 artiklan 1 ja 2 kohdassa. Määräysten rikkomista koskevan menettelyn johdosta EKP voi määrätä asetuksen (EY) N:o 2533/98 7 artiklan mukaisia seuraamuksia. (14) Euroopan keskuspankin asetus (EU) N:o 1072/2013, annettu 24 päivänä syyskuuta 2013, rahalaitosten soveltamia korkoja koskevista tilastoista (EKP/2013/34) (EUVL L 297, 7.11.2013, s. 51).”"
—

EKPJ-PKI:n juurivarmentaja: Tämä varmentaja luo varmennushierarkian ylimmällä tasolla varmenteita vain itselleen ja alaisuudessaan oleville varmentajille. Se on toiminnassa vain toimiessaan omalla suppeasti määritellyllä vastuualueellaan. Tärkeimmät sitä koskevat tiedot ovat seuraavat: a) SHA-1 -varmenne (1): Distinguished name (DN-nimi) CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU Serial number (Sarjanumero) 596F AC4C 218C 21BC 4E00 6B42 A164 46DD Distinguished name of issuer (Yksilöivä nimi) CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU Validity period (Voimassaoloaika) From 21-06-2011 11:58:26 to 21-06-2041 11:58:26 Message digest (SHA-1) (Tiivistealgoritmi (SHA-1)) CEFE 6C32 E850 994A 09EA 1A77 0C60 3D90 ADC9 9192 Message Digest (SHA-256) (Tiivistealgoritmi (SHA-256)) C919 CF49 C024 7E50 2E0C C3C9 81E0 FB88 A013 AA2B 15C9 5142 F491 BDE7 E403 E3FB Cryptographic algorithms (Salausta käyttävät algoritmit) SHA-1/RSA 4096 b) SHA-256 -varmenne: Distinguished name (DN-nimi) CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU Serial number (Sarjanumero) 4431 9C5F 91E8 162F 4E00 73F6 6AB8 71D8 Distinguished name of issuer (Yksilöivä nimi) CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU Validity period (Voimassaoloaika) From 21-06-2011 12:35:34 to 21-06-2041 12:35:34 Message digest (SHA-1) (Tiivistealgoritmi (SHA-1)) 3663 2FBA FB19 BDBC A202 3994 1926 ED48 4D72 DD4B Message Digest (SHA-256) (Tiivistealgoritmi (SHA-256)) 7963 2A97 1D12 A889 9724 BB35 C37B 51D2 3E21 4DF9 20C3 2450 093E 0EA7 49FB AAEB Cryptographic algorithms (Salausta käyttävät algoritmit) SHA-256/RSA 4096
(1)

Asetuksen (EU) N:o 1024/2013 (jäljempänä YVM-asetus) 6 artiklan 1 kohdassa säädetään, että Euroopan keskuspankki (EKP) on vastuussa yhteisen valvontamekanismin (YVM) tehokkaasta ja johdonmukaisesta toiminnasta. YVM-asetuksen johdanto-osan 79 perustelukappaleessa todetaan, että hyvin motivoitunut, hyvin koulutettu ja puolueeton henkilöstö on välttämätön tehokkaan valvonnan kannalta.
5.

Korvataan 6 artiklan 1 ja 2 kohta seuraavasti: ”1. PSPP-ohjelman kelpoisuusehdot täyttävien jälkimarkkinakelpoisten velkapaperien ostojen kirjanpitoarvosta 12 prosenttia on ostettava arvopapereina, joiden liikkeeseenlaskija on kansainvälinen organisaatio tai kansainvälinen kehityspankki, ja 88 prosenttia arvopapereina, joiden liikkeeseenlaskija on keskus-, alue- tai paikallishallinto tai tunnustettu yhteisö, taikka tämän päätöksen 3 artiklan 4 kohdan mukaan soveltuvin osin arvopapereina, joiden liikkeeseenlaskija on hyväksytty julkinen yritys. EKP:n neuvosto voi arvioida uudelleen edellä olevan jakoperusteen. Ainoastaan kansalliset keskuspankit toteuttavat hyväksyttyjen kansainvälisten organisaatioiden, kansainvälisten kehityspankkien sekä alue- ja paikallishallintojen liikkeeseen laskemien velkapapereiden ostot. 2. Kansallisten keskuspankkien osuus PSPP-ohjelmassa hyväksyttyjen jälkimarkkinakelpoisten velkapapereiden ostojen yhteenlasketusta kirjanpitoarvosta on 92 prosenttia, ja EKP ostaa jäljelle jäävän 8 prosentin osuuden. Ostojen jakaminen lainkäyttöalueiden kesken vastaa EKPJ:n perussäännön 29 artiklassa tarkoitettua EKP:n pääoman merkitsemisen jakoperustetta.”.
(1)

Direktiivin 92/43/ETY 1 artiklan c kohdan iii alakohdassa tarkoitettu Välimeren vyöhykkeen luonnonmaantieteellinen alue kattaa unioniin kuuluvat Kreikan, Kyproksen, sellaisena kuin se on määriteltynä vuonna 2003 tehdyn liittymissopimuksen pöytäkirjan N:o 10 (2) 1 artiklassa, ja Maltan alueet sekä osia Espanjan, Ranskan, Italian, Portugalin ja Kroatian unioniin kuuluvista alueista ja perussopimuksen 355 artiklan 3 kohdan mukaisesti Gibraltarin alueen, jonka suhteista ulkovaltoihin vastaa Yhdistynyt kuningaskunta, sellaisina kuin ne ovat määriteltyinä mainitun direktiivin 20 artiklalla perustetun komitean, jäljempänä ’luontotyyppikomitea’, 20 päivänä huhtikuuta 2005 hyväksymässä luonnonmaantieteellisessä kartassa.
Maa Yritys Taric-lisäkoodi

Kiinan kansantasavalta COFCO Biochemical (Anhui) Co., Ltd — No 1 COFCO Avenue, Bengbu City 233010, Anhui Province A874

Valmistaja RZBC Co., Ltd — No 9 Xinghai West Road, Rizhao City, Shandong Province, Kiina, ja myyjä siihen etuyhteydessä oleva myyntiyritys RZBC Imp. & Exp. Co., Ltd — No 66 Lvzhou South Road, Rizhao City, Shandong Province A926

Valmistaja RZBC (Juxian) Co., Ltd — No 209 Laiyang Road (West Side of North Chengyang Road), Juxian Economic Development Zone, Rizhao City, Shandong Province, Kiina, ja myyjä siihen etuyhteydessä oleva myyntiyritys RZBC Imp. & Exp. Co., Ltd — No 66 Lvzhou South Road, Rizhao City, Shandong Province A927

TTCA Co., Ltd — West, Wenhe Bridge North, Anqiu City, Shandong Province A878

Jiangsu Guoxin Union Energy Co., Ltd — No 1 Redian Road, Yixing Economic Development Zone, Jiangsu Province A879
(6)

Myyntiesitteessä väitetään, että Ribcap suojaa päätä törmäystilanteissa. Esitteestä kuluttaja voi saada sellaisen käsityksen, että tuotteet soveltuvat käytettäviksi eri urheilulajeissa ja päänsuojaimeksi, sillä siinä mainitaan esimerkiksi, että ”Ribcap is my comfortable, light and effective head protection for the sports” (”Ribcap on urheiluun tarkoitettu kevyt ja tehokas päänsuojain”). Vaikka tuotteen pakkauksessa on ilmaisu ”No protective effect like helmet” (”Suojaava vaikutus ei vastaa kypärää”), esitetyt väitteet antavat väärän kuvan tuotteen turvallisuusominaisuuksista ja voivat johtaa kuluttajia uskomaan, että tuote suojaa muiltakin kuin vähäisiltä vaaroilta.
FI Euroopan unionin virallinen lehti C 53/1

PÄÄTÖS

(2015/C 53/01)

EUROOPAN PARLAMENTIN PÄÄSIHTEERI, joka

OTTAA HUOMIOON neuvoston asetuksen (ETY, Euratom, EHTY) N:o 259/68 (1), sellaisena kuin se on muutettuna neuvoston asetuksella (EY, Euratom) N:o 723/2004 (2) ja viimeksi Euroopan unionin virkamiehiin sovellettavien henkilöstösääntöjen ja unionin muuhun henkilöstöön sovellettavien palvelussuhteen ehtojen muuttamisesta 22. lokakuuta 2013 annetulla Euroopan parlamentin ja neuvoston asetuksella (EU, Euratom) N:o 1023/2013 (3), ja erityisesti näiden henkilöstösääntöjen 30 artiklan,

OTTAA HUOMIOON puhemiehistön 13. tammikuuta 2014 tekemän päätöksen nimittävän viranomaisen ja työsopimusten tekemiseen toimivaltaisen viranomaisen toimivallan siirrosta,

OTTAA HUOMIOON, että seuraavien Euroopan parlamentin varallaololuetteloiden voimassaolo päättyi 31. joulukuuta 2014:

AD/4/08, AD/1/10, PE/103/S, PE/104/S, PE/106/S, PE/107/S, PE/117/S, PE/118/S, PE/124/S, AST/4/11, AST/5/11, PE/96/S, PE/119/S, PE/110/S,

OTTAA HUOMIOON pariteettikomitean kokouksessaan 22. lokakuuta 2014 antaman lausunnon,

ON PÄÄTTÄNYT SEURAAVAA:

1 artikla

Varallaololuetteloiden

AD/4/08, PE/106/S, PE/117/S, PE/118/S, PE/124/S, AST/4/11, AST/5/11, PE/96/S, PE/110/S

voimassaoloa jatketaan 31. joulukuuta 2015 asti.

2 artikla

Varallaololuetteloiden

AD/1/10, PE/103/S, PE/104/S, PE/107/S, PE/119/S

voimassaoloa ei jatketa.

Luxemburgissa 12 päivänä joulukuuta 2014. Klaus WELLE Pääsihteeri

(1) EYVL L 56, 4.3.1968, s. 1.

(2) EUVL L 124, 27.4.2004, s. 1.

(3) EUVL L 287, 29.10.2013, s. 15.
(3)

Osaksi Euroopan unionia sisällytetystä Schengenin säännöstöstä tehdyn, SEU-sopimukseen ja SEUT-sopimukseen liitetyn pöytäkirjan N:o 19, jäljempänä ’Schengen-pöytäkirja’, 4 artiklan mukaisesti päätöksen 2000/365/EY 6 artiklan 3 kohdassa, tarkasteltuna yhdessä sen 1 kohdan kanssa, todetaan, että päätöksen 1 artiklan a alakohdan ii alakohdassa tarkoitetut määräykset samoin kuin muut 1 päivän joulukuuta 2009 jälkeen hyväksytyt mutta ei vielä voimaan saatetut Schengenin tietojärjestelmää (SIS) koskevat asiaankuuluvat määräykset saatetaan voimaan neuvoston täytäntöönpanopäätöksellä Yhdistyneen kuningaskunnan ja niiden jäsenvaltioiden sekä muiden valtioiden välillä, joiden osalta nämä määräykset on jo saatettu voimaan, jos kyseisten määräysten täytäntöönpanoa koskevat ennakkoedellytykset on täytetty; neuvosto tekee kyseisen päätöksen yksimielisesti Schengen-pöytäkirjan 1 artiklassa mainittujen jäsentensä ja Yhdistyneen kuningaskunnan hallituksen edustajan äänin.
11 artikla

Päätökset ja suositukset

1. Terveys- ja kasvinsuojelutoimien alakomitealla on valtuudet hyväksyä sopimuksen 65 artiklan mukaisesti päätöksiä, lausuntoja, suosituksia, kertomuksia ja yhteisiä toimia. Osapuolten on hyväksyttävä yksimielisesti nämä päätökset, lausunnot, suositukset, kertomukset ja yhteiset toimet, kun niitä koskevat sisäiset hyväksymismenettelyt on saatettu päätökseen. Päätökset sitovat osapuolia, joiden on toteutettava tarvittavat toimenpiteet niiden täytäntöönpanemiseksi.

2. Terveys- ja kasvinsuojelutoimien alakomitean puheenjohtajan on allekirjoitettava jokainen päätös, lausunto, suositus tai kertomus, ja terveys- ja kasvinsuojelutoimien alakomitean sihteerien on todistettava ne oikeiksi. Puheenjohtaja allekirjoittaa nämä asiakirjat sen kokouksen aikana, jossa kyseinen päätös, lausunto, suositus tai kertomus hyväksytään, sanotun kuitenkaan rajoittamatta 3 kohdan soveltamista.

3. Terveys- ja kasvinsuojelutoimien alakomitea voi tehdä päätöksiä, antaa suosituksia ja hyväksyä lausuntoja tai kertomuksia kirjallista menettelyä noudattaen sen jälkeen, kun kumpikin on saattanut päätökseen omat sisäiset menettelynsä, jos osapuolet niin sopivat. Kirjallinen menettely tarkoittaa osapuolten suostumuksella toimivien sihteerien välistä noottien vaihtoa. Tätä varten ehdotusteksti jaetaan 7 artiklan mukaisesti ja määräaika, jonka kuluessa mahdolliset varaumat tai muutosehdotukset on esitettävä, on vähintään 21 kalenteripäivää. Puheenjohtaja voi osapuolia kuultuaan lyhentää tätä määräaikaa erityisolosuhteiden sitä edellyttäessä. Kun tekstistä on sovittu, puheenjohtajan on allekirjoitettava jokainen päätös, lausunto, suositus tai kertomus ja sihteerien on todistettava ne oikeiksi.
(1)

Avaruustoiminta on laajentumassa ja sen merkitys on keskeinen. Avaruus on kaikkien maailman valtioiden käytettävissä oleva resurssi. Niillä, joilla ei vielä ole avaruustoimintaa, saattaa olla sitä tulevaisuudessa. Tämän vuoksi unioni katsoo, että ulkoavaruustoiminnan turvallisuuden tehostaminen on tärkeä tavoite, joka tukee valtioiden kehitystä ja turvallisuutta. Tämä tavoite on osa unionin avaruuspolitiikkaa.
(7)

Curaçao on ilmoittanut, että tuotannonala on lopettanut sokerinjalostustoimintonsa 1 päivänä tammikuuta 2014, koska päätöksessä 2013/755/EU ei anneta mahdollisuutta tullittomaan vientiin unioniin, sillä tuotannonalan jalostustoimintoja ei pidetä riittävinä antamaan alkuperätuotteiden asemaa. Tuotannonalalla on kuitenkin halukkuutta investoida luonnonmukaisten kuivatuotteiden jalostukseen, pakkaamiseen ja tukkumyyntiin niiden viemiseksi unioniin sen jälkeen, kun se on kerännyt tällaisten investointien rahoittamiseksi tarvittavat tuotot. Tavoitteena on aloittaa nämä uudet toiminnot vuoden 2015 toisella puoliskolla. Tuotannonala uskoo voivansa parantaa alan työllisyyttä näiden uusien toimintojen ansiosta.